Edward Thomas O’Dwyer

**Edward Thomas O'Dwyer** (1842–1917) var en britisk katolsk biskop av Limerick fra 1886 til sin død.
## Liv og virke
### Bakgrunn
O'Dwyer ble født i Lattin i County Tipperary, og var den eneste sønn til John Keating O'Dwyer. Familien flyttet til Limerick kort tid etter hans fødsel, og han ble utdannet ved *Christian Brothers* skole i Sexton Street. og ved *Crescent College* i Limerick. I 1860, etter et års studier ved *St. Munchin's College*, begynte han på *National Seminary* ved Maynooth College.
### Prest
Han ble presteviet i 1867.

Som kapellan i *St. Michael's* menighet i Limerick var O'Dwyer aktivt involvert i avholdsbevegelsen. Senere som biskop støttet han byggingen av den nye måteholdshallen (*Temperance Hall*) som erstattet de forfalne lokalene som foreningen hadde operert fra siden 1839. Han etablerte også *Catholic Literary Society*.

### Biskop av Limerick
Han ble utnevnt til biskop av Limerick i en alder av 44 år. Han ble bispeviet den 29. juni 1886 av erkebiskop Thomas William Croke, erkebiskop av Cashel (-Emly); medkonsekrerende var biskop Andrew Higgins av Kerry (o Ardfert) e Aghadoe, og biskop John McCarthy av Cloyne. 

Mens han var biskop av Limerick, bidro han til å etablere lærerhøyskolen for *Mary Immaculate*.

**Irsk selvstyre:** Som biskop støttet han selvstyre for Irland, men var uenig i Irish Parliamentary Partys *[[Plan of Campaign]]*. 

**Første verdenskrig:** Han viet to hyrdebrev til å støtte pavens oppfordring til fred, en holdning som ble høyt verdsatt i Roma. Han kritiserte den pro-britiske politikken til det irske parti. Da irske emigrantarbeidere ble angrepet i Liverpool da de skulle seile til Amerika, skrev han til avisene der han angrep John Redmond for å ha bedt om unnskyldning for dem, og påpekte at *«deres forbrytelse er at de ikke er beredt til å dø for England»* (Munster News, 10. november 1915). Hans brev førte til en flom av støttende korrespondanse.

Etter Påskeopprøret i 1916 tok han et sterkt standpunkt mot undertrykkelse i et brev – som han publiserte – til den britiske militærkommandanten general Sir John Maxwell, noe som gjorde ham til en helteskikkelse blant irske nasjonalister.  Han støttet også republikanismen basert på fysisk makt, der han uttalte: *«Gud har gjort Irland til en nasjon, og mens gress vokser og vann strømmer, vil det være menn som er villige til å våge og dø for henne [Irland]. Det er denne nasjonale ånd som fortsatt vil brige rettferd til vårt strålende land, og ikke de smålige intriger i parlamentariske sjikaner.»*

Han døde den 19. august 1917.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Thomas William Croke (1816-1885) *1877
* Biskop *Edward Thomas O'Dwyer* (1842-1917) *1886

## Referanser